Приема файл, качен през браузъра, като параметър за изграждането. Каченият файл ще бъде поместен на указаното място в работното пространство, откъдето задачата за изграждане ще има достъп до него.

Това е полезно в много случаи, например:

1. Даване на възможност на потребителите да тестват обект изграден от тях.
2. Автоматизиране на процеса на качване/тестване/публикуване на файл като потребителите имат място, където да го поместят.
3. Изпълнение на обработка на данни след качването на набор от данни.

Името на подадения файл е налично в променливата на средата със същото име както местоположението на файла. Ако зададете местоположението като `abc.zip` , то `${abc.zip}` дава първоначалното име на файла подадено от браузъра (напр. `my.zip` ). Името не включва директорите.

Качването на файл не е задължително. Ако потребителят не избере файл, Jenkins ще прескочи този параметър (няма да постави нов файл, но няма и да изтрие вече съществуващ файл).

Опцията `-p` към командата `build` в режим на команден ред приема или име на локален файл (при използването и на `-remoting` ), или празна стойност и се чете от стандартния вход (в този случай се приема само един параметър-файл).